ברנדן גליסון

ברנדן גליסון (באנגלית: Brendan Gleeson; נולד ב-29 במרץ 1955) הוא שחקן אירי, זוכה פרס אמי ומועמד 4 פרסי גלובוס הזהב, ידוע בעיקר בשל משחקו בסרטים "לב אמיץ", "כנופיות ניו יורק", "טרויה", "ברוז' ובסדרת הסרטים של "הארי פוטר". גליסון נולד בדבלין שבאירלנד. לאחר שעזב את בית הספר, הוא עבד למשך שנתיים במשרד של ועדת הבריאות. מאוחר יותר, סיים את לימודיו באוניברסיטת דבלין, ולימד במשך כמה שנים דרמה ואנגלית באוניברסיטת בלקמפ שבמחוז הצפוני של דבלין. גליסון התחיל את קריירת המשחק שלו בגיל 34. תפקידו הראשון על המסך באירלנד, היה בסרט הטלוויזיה: "The Treaty", שם גילם את מייקל קולינס, וזכה עקב משחקו בפרס של ג'ייקוב (Jacob's Award) ב-1992. בשנת 1995 זכה גליסון לפרסום כשגילם את היימיש, לוחם סקוטי ויד ימינו של ויליאם וולאס (בגילום מל גיבסון), בסרט "לב אמיץ". בהמשך שיחק גליסון בלמעלה מ-60 סרטים, וידוע בהופעתו ב: "הארי פוטר וגביע האש" ו"הארי פוטר ומסדר עוף החול", בתפקיד אלאסטור מודי. בשנת 2008 שיחק בסרטו של מרטין מקדונה "ברוז'" לצד השחקנים קולין פארל ורייף פיינס, ועקב משחקו בסרט היה מועמד לפרס גלובוס הזהב, לפרס באפט"א לשחקן הטוב ביותר בתפקיד ראשי ולפרס סטלייט. בשנת 2009 שיחק בסרט הדרמה הטלוויזיוני של HBO "בעין הסערה", בה גילם את דמותו של וינסטון צ'רצ'יל בתקופת מלחמת העולם השנייה שכיהן אז כראש ממשלת הממלכה המאוחדת. על תפקידו זה זכה בפרס אמי לשחקן הטוב ביותר במיני-סדרה או סרט, וגבר על המועמדים קנת בראנה, קיפר סאת'רלנד, קווין בייקון, איאן מקלן וקווין קליין. קיבל גם מועמדות לפרס גלובוס הזהב אך לא זכה. בשנת 2011 שיחק בסרט הקומדיה האירי "שומר חוק", את סמל המשטרה גארי בויל, לצד דון צ'ידל. על תפקידו זה קיבל מועמדות נוספת לפרס גלובוס הזהב לשחקן הטוב ביותר - סרט קומדיה או מוזיקלי, פרס באפט"א לשחקן הטוב ביותר בתפקיד משנה, פרס הקולנוע הבריטי העצמאי ופרס סטלייט. בשנת 2016 שיחק בסרט הפעולה "אמונת המתנקש", אשר מבוסס על סדרת משחקי הווידאו Assassin's Creed. גליסון מגלם את ג'וסף, לצידם של מייקל פסבנדר, מריון קוטיאר ומייקל קנת' ויליאמס. באותה שנה שיחק בדרמת הפשע "חי את הלילה", לצד בן אפלק (שגם ביים), זואי סלדנה וסיינה מילר. בשנת 2017 תרם את קולו לסרט "פדינגטון 2". החל משנה זו משחק גליסון את ביל הודג'ס, בלש בגמלאות בסדרת הדרמת פשע "מר מרצדס", אשר מבוססת על טרילוגיית הספרים של סטיבן קינג ומשודרת ברשת הטלוויזיה האמריקאית Audience. בשנת 2018 שיחק במערבון של האחים כהן "הבלדה על באסטר סקראגס", שקיבל 3 מועמדויות לאוסקר. בשנת 2019 גילם את ג'ימי בסרט הצרפתי-אמריקאי "פרנקי", בכיכובה של איזבל הופר. בשנת 2020 שיחק במיני-סדרת הטלוויזיה "חוק קומי" את נשיא ארצות הברית דאז - דונלד טראמפ. המיני-סדרה שודרה ברשת שואוטיים ומבוססת על הספר של ג'יימס קומי שיצא לאור ב-2018. על משחקו בסדרה, קיבל גליסון מועמדות לפרס גלובוס הזהב לשחקן המשנה הטוב היותר במיני-סדרה או סרט טלוויזיה. בשנת 2022 יצא לאור הסרט "רוחות אינישרין" בו מככב גליסון בתפקיד קולם דוהרטי. גליסון נשוי למארי וולדון מאז 1982, ולהם ארבעה בנים: דונאל, בריאן, שניהם שחקנים, פרגוס גליסון והסופר רורי גליסון. גליסון דובר אירית שוטפת והוא תומך בקידום השפה האירית. הוא גם אוהד של מועדון הכדורגל האנגלי אסטון וילה, כמו גם בנו דונאל. השדה (1990) - בתפקיד: החוצב הרחק מכאן (1992) - בתאריך: השוטר במועדון החברתי לב אמיץ (1995) - בתפקיד: האמיש מייקל קולינס (1996) - בתפקיד: ליאם טובין The Tale of Sweety Barrett‏ (1998) - בתפקיד: ג'ים גאודה האגם השקט (1999) - בתפקיד: שריף האנק קאוף משימה בלתי אפשרית 2 (2000) - בתפקיד: מק'קלוי החייט מפנמה (2001) - בתפקיד: מיקי אברקסס אינטליגנציה מלאכותית (2001) - בתפקיד: לורד ג'והאנסון 28 יום אחרי (2002) - בתפקיד: פרנק כנופיות ניו יורק (2002) - בתפקיד: וולטר "הנזיר" מקג'ין קולד מאונטן (2003) - בתפקיד: סטוברוד תאוזס טרויה (2004) - בתפקיד: מנלאוס הכפר (2004) - בתפקיד: אוגוסט ניקולסון ממלכת גן עדן (2005) - בתפקיד: ריינאלד דה שאטיליון הארי פוטר וגביע האש (2005) - בתפקיד: אלאסטור "עין-הזעם" מודי הארי פוטר ומסדר עוף החול (2007) - בתפקיד: "עין-הזעם" מודי בייוולף (2007) - בתפקיד: ויגלאף אירי שחור (2007) - בתפקיד: דזמונד מק'קיי ברוז' (2008) - בתפקיד: קן Perrier's Bounty‏ (2009) - בתפקיד: דארן פרייר הארי פוטר ואוצרות המוות (2010) - בתפקיד: "עין-הזעם" מודי אלברט נובס (2011) - בתפקיד: דוקטור הולוראן המוצא האחרון (2013) - בתפקיד: הנרי אוסבורן הדרדסים 2 (2013) - בתפקיד: ויקטור הפיתוי הגדול (2013) - בתפקיד: מוריי פרנץ' קצה המחר (2014) - בתפקיד: גנרל בריגהאם תעתועי נפש (2014) - בתפקיד: ג'יימס אסטמן הכומר (2014) - בתפקיד: האב ג'יימס. בלב ים (2015) - בתפקיד: תום ניקרזון סופרג'יסטיות (2015) - בתפקיד: אינספקטור טרבור פרינץ אמונת המתנקש (2016) - בתפקיד: קולבי קאטלר לבד בברלין (2016) - בתפקיד: אוטו קוואנגל חי את הלילה (2016) - בתפקיד : תומאס קאפלין פדינגטון 2 (2017) - בתפקיד: נאקלס מקג'ינטי המפסטד שלי (2017) - בתפקיד: דונלד הורנר החיים על פי פרנקי (2019) - בתפקיד: ג'ימי הטרגדיה של מקבת' (2021) - בתפקיד: דאנקן ריברדאנס: הרפתקה מצוירת (2021) - בתפקיד: דיבוב קולו של הצייד רוחות אינישרין (2022) - בתפקיד: קולם דוהארטי ג'וקר: טירוף בשניים (2024) מר מרצדס (2019-2017) - בתפקיד: ביל הודג'ס חוק קומי (2020) - בתפקיד: דונלד טראמפ State of the Union‏ (2022) - בתפקיד: סרוט מדיה וקבצים בנושא ברנדן גליסון בוויקישיתוף ברנדן גליסון, במסד הנתונים הקולנועיים IMDb (באנגלית) ברנדן גליסון, באתר "אידיבי", מאגר הידע העברי לקולנוע ישראלי ועולמי ברנדן גליסון, באתר AllMovie (באנגלית) ברנדן גליסון, באתר Box Office Mojo (באנגלית) ברנדן גליסון, במסד הנתונים הקולנועיים KinoPoisk (ברוסית) ברנדן גליסון, באתר MusicBrainz (באנגלית) ברנדן גליסון, באתר Discogs (באנגלית) עופר פרוסנר, ברלין‏, "נשים מתגעגעות לגברים לא בכיינים", באתר וואלה, 29 בספטמבר 2016 Grobar, Matt (October 20, 2022). ‘Joker: Folie à Deax’ Adds ‘Industry’s Harry Lawtey. Deadline Hollywood. Retrieved October 20, 2022